શીર્ષક: 'વણઝારાએ આપી હતી ગુજરાતના ગૃહ મંત્રી હરેન પંડ્યાની સોપારી'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
'ઇન્ડિયન એક્સપ્રેસ' અખબાર મુજબ સોહરાબુદ્દીન શેખના કથિત ફેક ઍન્કાઉન્ટર મામલાના સાક્ષી આઝમ ખાને દાવો કર્યો, "ગુજરાતના પૂર્વ આઈપીએસ અધિકાર ડી. જી. વણઝારાએ સોહરાબુદ્દીન અને ભાજપ નેતા અને ગુજરાતના પૂર્વ ગૃહ મંત્રી હરેન પંડ્યાની હત્યાની સોપારી આપી હતી."

પંડ્યાની હત્યા વર્ષ 2003માં અમદાવાદના લૉ ગાર્ડન નજીક કરવામાં આવી હતી. 

ઉલ્લેખનીય છે કે આઝમ ખાન સોહરાબુદ્દીન અને તુલસીરામ પ્રજાપતિના સહયોગી હતા. 

ખાનના કહેવા અનુસાર, હરેન પંડ્યાની હત્યાની સોપારીની વાત ખુદ સોહરાબુદ્દીને તેમને કરી હતી.

આ રીપોર્ટ્સ બાદ ટીવી9 ચેનલ સાથે વાતચીત કરતા વણઝારાએ પોતાની પ્રતિક્રિયા આપી હતી.

વણઝારાએ કહ્યું, "મને સુપ્રીમ કોર્ટે આ મામલે મુક્ત કરી દીધો છે હતો, પરંતુ આ નવા વિવાદ પાછળ કોઈ ષડયંત્ર હોઈ શકે છે."

સોહરાબુદ્દીનની હત્યા પાછળ રાજસ્થાનની માર્બલ લૉબી

'ઇન્ડિયન એક્સપ્રેસ' અનુસાર, આઝમ ખાને દાવો કર્યો છે કે વર્ષ 2010માં તેમણે આ વાત સીબીઆઈ (સેન્ટ્રલ બ્યૂરો ઑફ ઇન્વેસ્ટિગેશન) ને કરી હતી, પરંતુ 'અધિકારીઓએ એ સમયે આ વાતને તેમના નિવેદનમાં નોંધવાનો ઇન્કાર કરી દીધો હતો.'

ખાન કહે છે, "જ્યાર મેં સીબીઆઈ અધિકારી એન. એસ. રાજુને હરેન પંડ્યા અંગે જણાવ્યું તો તેમણે કહ્યું કે નવો વિવાદ ઊભો ના કર."

વર્ષ 2005માં સોહરાબુદ્દીન અને 2006માં તુલસીરામ પ્રજાપતિનું ઍન્કાઉન્ટર કરવામાં આવ્યું હતું.

આ મામલે ગુજરાત અને રાજસ્થાન પોલીસ પર નકલી કાર્યવાહીનો આરોપ લાગ્યો અને સુપ્રીમ કોર્ટના આદેશ બાદ ગુજરાત સીઆઈડી (ક્રિમિનલ ઇન્વેસ્ટિગેશન ડિપાર્ટમેન્ટ) ક્રાઇમ બ્રાન્ચે આ મામલે તપાસ કરી અને પોલીસ અધિકારીઓ વિરુદ્ધ કેસ નોંધ્યા.

તમે આ વાંચ્યું કે નહીં?

સુપ્રીમ કોર્ટે આ મામલે વર્ષ 2010માં કહ્યું હતું કે સીઆઈડી (ક્રાઇમ)ની તપાસ અધૂરી છે. હત્યાનો હેતુ સિદ્ધ ન થતા તપાસ સીબીઆઈને સોંપી દેવામાં આવી હતી.

સીબીઆઈની તપાસમાં માલૂમ પડ્યું કે સોહરાબુદ્દીનની હત્યા રાજસ્થાનની માર્બલ લૉબીના નિર્દેશ પર કરવામાં આવી હતી. સાથે જ તેમનાં પત્ની કૌસર બીની પણ હત્યા કરવામાં આવી હતી. 

આ મામલે તુલસીરામ પ્રજાપતિ સાક્ષી હતા, પરંતુ બાદમાં તેમની પણ હત્યા કરી નાખવામાં આવી હતી.

સાક્ષીઓ ઉપર દબાણ ના પડે અને કેસની તપાસ સાચી રીતે થાયે એ હેતુથી સુપ્રીમ કોર્ટે આ કેસને મુંબઈ ટ્રાન્સફર કરી દીધો હતો.

મોદીની નજીકના ગણાતા વણઝારા

ઇન્ડિયન એક્સપ્રેસ અનુસાર આઝમ ખાને દાવો કર્યો, "સોહરાબુદ્દીન સાથેની વાતચીતમાં તેણે મને કહ્યું...